
	กิจกรรม ฟิชชันของนิวเคลียส
	สถานการณ์จำลอง


รายละเอียด

เช่นเดียวกับกรณีการคำนวณส่วนพร่องมวล ผู้ใช้สามารถเลือก “คำนวณด้วยตนเอง” หรือ “ให้โปรแกรมคำนวณ” ถ้าเลือกคำนวณเอง ให้คำนวณเพื่อหาคำตอบ ตรวจคำตอบ และบันทึกเอง  แต่ถ้าเลือกให้โปรแกรมคำนวณ คำตอบจะแสดงโดยอัตโนมัติ โดยกรณีที่คำนวณด้วยตัวเองแล้ว ค่าที่บันทึกไม่ถูกต้อง เมื่อกด “ตรวจคำตอบ” จะมีกรอบข้อความแจ้งว่า “เกือบจะถูกแล้ว! ลองเช็คดูอีกทีว่าตัวเลขที่ใส่ถูกต้องทุกตัวหรือเปล่า ตัวเลขค่อนข้างเยอะ ต้องค่อย ๆ บันทึกอย่างระมัดระวัง”

ถ้าบันทึกค่าพลังงานนิวเคลียร์ถูกต้อง จะมีเครื่องหมายถูก และกรอบข้อความแจ้งว่า “บันทึกค่าพลังงานนิวเคลียร์ที่คำนวณได้เป็นเลขทศนิยม 3 ตำแหน่ง” โดยมีลูกศรชี้ไปที่กรอบที่ว่างในส่วน พลังงานนิวเคลียร์

เมื่อบันทึกค่าพลังงานนิวเคลียร์ แล้ว สื่อจะแนะนำให้ “กดเปิดตารางบันทึกผล” เมื่อกดแล้ว จะแสดงตารางพร้อมข้อมูลจากการทำกิจกรรมบันทึกให้อัตโนมัติ 

ในกรณีที่เป็นการทำกิจกรรมด้วยไอโซโทปชนิดใดชนิดหนึ่งครั้งที่ 1 เมื่อแสดงตารางแล้ว จะมีกรอบขั้นตอนระบุว่า “กลับไปทำกิจกรรมต่อโดยเลือกไอโซโทปกัมมันตรังสีชนิดเดิมอีก 1 ครั้ง” ดังรูป 

ถ้าเป็นกรณที่ทำกิจกรรมสำหรับไอโซโทปชนิดใด ชนิดหนึ่ง โดยการทำให้เกิดฟิชชันครบ 2 ครั้ง และได้ค่าในตารางครบ 2 ครั้งแล้ว แต่ยังไม่ครบ 3 ชนิดไอโซโทป ตอนเปิดตาราง จะมีการแสดงกรอบขั้นตอนว่า “กลับไปทำกิจกรรมต่อโดยเลือกไอโซโทปกัมมันตรังสีชนิดใหม่” ดังตัวอย่างในรูปด้านล่าง
[image: image6.png]nsulumonssudolon

WonTaTsThURuDLOSoR





ผู้ใช้จะต้องเลือกชนิดไอโซโทปและวัสดุหน่วงความเร็วนิวตรอน เพื่อทำให้เกิดฟิชชันและคำนวณค่าต่าง ๆ ได้ถูกต้อง เพื่อให้ได้ค่าในตารางครบตามที่เป้าหมายกิจกรรม นั่นคือ ทำให้เกิดฟิชชันกับนิวเคลียสของไอโซโทปอย่างน้อย 3 ชนิด โดยแต่ละชนิด ให้ทำให้เกิดฟิชชันอย่างน้อย 2 ครั้ง และเมื่อทำครบแล้ว จะมีกรอบแสดงข้อความ “ทำกิจกรรมครบแล้ว ไปตอบคำถามท้ายกิจกรรม” พร้อมลูกศรชี้ไปที่ปุ่ม “คำถามท้ายกิจกรรม”

	กิจกรรม ฟิชชันของนิวเคลียส
	คำถามท้ายกิจกรรม


รายละเอียด

เมื่อปิดตาราง และกดปุ่มคำถามท้ายกิจกรรรมแล้ว จะไปที่หน้าคำถาม ซึ่งเป็นคำถามแบบ 3 ตัวเลือก ถ้าเลือกตัวเลือกแล้วกดตรวจคำตอบ ถ้าคำตอบไม่ถูกต้อง จะมีไอคอนกากบาทแสดง พร้อมข้อความสั้น ๆ บอกแนวทางการตอบ และปุ่ม “ไปข้อถัดไป” ยังไม่สว่าง กดไม่ได้ ดังตัวอย่างรูปด้านล่าง ให้พิจารณาข้อความแนะนำและเลือกคำตอบใหม่ ทั้งนี้ ถ้าตอบผิด 2 ครั้ง จะแสดงเฉลย 

ถ้าเลือกคำตอบ แล้วตรวจคำตอบ ได้ผลถูกต้อง สื่อจะแสดงเครื่องหมายถูก พร้อมกรอบข้อความเฉลยและคำอธิบายสั้น ๆ ดังตัวอย่างในรูปด้านล่าง

คำถามท้ายกิจกรรมมีทั้งหมด 6 ข้อ ดังนี้
1. ความเร็วของนิวตรอนที่สามารถกระตุ้นให้เกิดฟิชชัน เป็นความเร็วระดับใด
· ต่ำเท่านั้น
·  สูงเท่านั้น
·  ทั้งต่ำและสูง ขึ้นอยู่กับชนิดของไอโซโทปกัมมันตรังสี
เฉลย ตัวเลือกที่ 3 ทั้งต่ำและสูง ขึ้นอยู่กับชนิดของไอโซโทปกัมมันตรังสี
ถ้าตอบผิด มีกรอบแสดงข้อความว่า “พิจารณาอีกที การเลือกใช้หรือไม่ใช้วัสดุหน่วงความเร็วนิวตรอน ส่งผลให้นิวตรอนมีความเร็วเป็นอย่างไร และส่งผลกับการเกิดฟิชชันได้หรือไม่ได้ วิเคราะห์การบันทึกผลในตารางอีกที”
ถ้าตอบถูก มีกรอบแสดงข้อความว่า “เก่งมาก สามารถเข้าใจผลของระดับความเร็วนิวตรอนกับการเกิดฟิชชันได้อย่างถูกต้อง ความเร็วของนิวตรอนเป็นหัวใจสำคัญของการควบคุมการเกิดปฏิกิริยานิวเคลียร์ในเครื่องปฏิกรณ์นิวเคลียร์ 
ซึ่งขึ้นอยู่กับขนิดของเชื้อเพลิงนิวเคลียร์”

2. การใช้วัสดุหน่วงความเร็วของนิวตรอน ทำให้ไอโซโทปกัมมันตรังสีชนิดใดเกิดฟิชชันทั้ง 2 ไอโซโทป
· U-235 และ Pu-239
· Th-232 และ Pu-239
· U-238 และ Th-232
เฉลย ตัวเลือกที่ 1 U-235 และ Pu-239
ถ้าตอบผิด มีกรอบแสดงข้อความว่า “พิจารณาอีกที ในตารางบันทึกผล ชนิดชองไอโซโทปอยู่คอลัมน์แรก และพิจารณาในแต่ละแถวว่า เกิดฟิชชันถ้าเลือกใช้วัสดุหน่วงความเร็วนิวตรอน”
ถ้าตอบถูก มีกรอบแสดงข้อความว่า “เก่งมาก สังเกตและวิเคราะห์ผลการทำกิจกรรมได้ดีมาก ยูเรเนียม-235 เป็นไอโซโทปที่เกิดปฏิกิริยานิวเคลียร์ฟิชชันกับนิวตรอนความเร็วต่ำ และนิยมนำมาใช้ในการผลิตเชื้อเพลิงนิวเคลียร์มากที่สุด” 
3. ถ้าเลือกใช้วัสดุหน่วงความเร็วของนิวตรอนกับไอโซโทปกัมมันตรังสี U-238 หรือ Th-232 เมื่อนิวตรอนไปชนนิวเคลียสของไอโซโทปทั้งสอง  ผลที่ได้จะเป็นอย่างไร
· เกิดปฏิกิริยานิวเคลียร์กับนิวเคลียสนั้น
· ไม่เกิดปฏิกิริยานิวเคลียร์กับนิวเคลียสนั้น
· อาจเกิดหรือไม่เกิดปฏิกิริยานิวเคลียร์กับนิวเคลียสนั้น
เฉลย ตัวเลือกที่ 2  ไม่เกิดปฏิกิริยานิวเคลียร์กับนิวเคลียสนั้น
ถ้าตอบผิด มีกรอบแสดงข้อความว่า “พิจารณาอีกที ในตารางบันทึกผล ชนิดชองไอโซโทปอยู่คอลัมน์แรก และพิจารณาในแต่ละแถวว่า ถ้าใช้วัสดุหน่วงความเร็วนิวตรอน ทำให้ไอโซโทปนั้นเป็นอย่างไร”
ถ้าตอบถูก มีกรอบข้อความว่า “เก่งมาก สังเกตและวิเคราะห์ผลการทำกิจกรรมได้ดี ยูเรเนียม-238 และ ทอเรียม-232 เป็นไอโซโทปเกิดฟิชชันเมื่อถูกกระตุ้นด้วยนิวตรอนความเร็วสูง การใช้วัสดุหน่วงความเร็วของนิวตรอน ทำให้นิวตรอนมีความเร็วต่ำ ไม่เหมาะสมกับการทำให้ U-238 หรือ Th-232  เกิดฟิชชัน”

4. สิ่งที่ได้จากการฟิชชันของนิวเคลียสมีอะไรบ้าง
·  นิวเคลียสใหม่ 2 นิวเคลียส และ พลังงาน   
·  นิวเคลียสใหม่ 2 นิวเคลียส พลังงาน และ นิวตรอน 3 นิวตรอน
·  นิวเคลียสใหม่ 2 นิวเคลียส พลังงาน และ นิวตรอนจำนวนหนึ่ง
เฉลย ตัวเลือกที่ 3. นิวเคลียสลูก 2 นิวเคลียส พลังงาน และ นิวตรอนจำนวนหนึ่ง
ถ้าตอบผิด มีกรอบแสดงข้อความว่า “พิจารณาอีกที ในตารางบันทึกผล ผลิตภัณฑ์ที่ได้จากฟิชชันมีอะไรบ้าง จำนวนเท่าไร”
ถ้าตอบถูก มีกรอบข้อความว่า “เก่งมาก สังเกตและวิเคราะห์ผลการทำกิจกรรมได้ดี ผลิตภัณฑ์ที่ได้จากฟิชชัน นอกจากจะมีนิวเคลียสใหม่ 2 นิวเคลียส แล้ว ยังมีพลังงาน และนิวตรอนจำนวนหนึ่ง โดยอาจเป็น 2 หรือ 3 นิวตรอน”
5. ผลรวมมวลของอนุภาคต่าง ๆ ก่อนเกิดฟิชชันแตกต่างจากผลรวมมวลของอนุภาคต่าง ๆ หลังเกิดฟิชชันหรือไม่ อย่างไร
· แตกต่าง โดยผลรวมมวลหลังเกิดฟิชชันน้อยกว่าผลรวมมวลก่อนเกิดฟิชชัน
· ไม่แตกต่าง โดยผลรวมมวลหลังเกิดฟิชชันเท่ากับผลรวมมวลก่อนเกิดฟิชชัน
· แตกต่าง โดยผลรวมมวลหลังเกิดฟิชชันมากกว่าผลรวมมวลก่อนเกิดฟิชชัน
เฉลย ตัวเลือกที่ 1 . แตกต่าง โดยผลรวมมวลหลังเกิดฟิชชันน้อยกว่าผลรวมมวลก่อนเกิดฟิชชัน
ถ้าตอบผิด มีกรอบแสดงข้อความว่า “พิจารณาอีกที ในขั้นตอนการคำนวณหาส่วนพร่องมวล มวลรวมก่อนเกิดฟิชชันกับหลังเกิดฟิชชัน มีค่าเป็นอย่างไรเมื่อเปรียบเทียบกัน”
ถ้าตอบถูก มีกรอบข้อความว่า “เก่งมาก สังเกตและวิเคราะห์ผลการคำนวณได้ดี ในการเกิดฟิชชัน ผลรวมมวลของอนุภาคต่าง ๆ หลังการเกิดฟิชชันมีค่าน้อยกว่าผลรวมมวลของอนุภาคต่าง ๆ ก่อนการเกิดฟิชชัน และมวลที่ลดลงนี้มีความสัมพันธ์กับพลังงานที่ปล่อยออกมาจากฟิชชัน”

6. สำหรับไอโซโทปกัมมันตรังสีชนิดเดียวกัน เมื่อเกิดฟิชชัน มีสิ่งใดที่เหมือนกัน สิ่งใดที่อาจแตกต่างกัน
· เหมือนกันคือ ชนิดของผลิตภัณฑ์   ต่างกันคือ จำนวนนิวตรอน พลังงานนิวเคลียร์  
· เหมือนกันคือ ผลรวมมวลอนุภาคต่าง ๆ ที่น้อยกว่าก่อนเกิดฟิชชัน ต่างกันคือ ชนิดของผลิตภัณฑ์ พลังงานนิวเคลียร์
· เหมือนกันคือ จำนวนนิวตรอน ต่างกันคือ ชนิดของผลิตภัณฑ์ พลังงานนิวเคลียร์
เฉลย ตัวเลือกที่ 2. เหมือนกันคือ ผลรวมมวลอนุภาคต่าง ๆ ที่น้อยกว่าก่อนเกิดฟิชชัน ต่างกันคือ ชนิดของผลิตภัณฑ์ พลังงานนิวเคลียร์
ถ้าตอบผิด มีกรอบแสดงข้อความว่า “พิจารณาอีกที จากตารางที่แสดงผลของไอโซโทปกัมมันตรังสีชนิดเดียวกัน ชนิดของผลิตภัณฑ์ พลังงานนิวเคลียร์ และจำนวนนิวตรอน เหมือนหรือแตกต่างกัน”
ถ้าตอบถูก มีกรอบข้อความว่า “เก่งมาก สังเกตและวิเคราะห์ผลได้ดี ในการเกิดฟิชชัน ผลรวมมวลของอนุภาคต่าง ๆ หลังการเกิดฟิชชันมีค่าน้อยกว่าผลรวมมวลของอนุภาคต่าง ๆ ก่อนการเกิดฟิชชัน และ ชนิดของผลิตภัณฑ์ พลังงานนิวเคลียร์ มีค่าแตกต่างกัน”
	กิจกรรม ฟิชชันของนิวเคลียส
	สรุปผลการทำกิจกรรม


รายละเอียด

เมื่อตอบคำถามถูกทุกข้อแล้ว ปุ่ม “ไปสรุปผลการทำกิจกรรม” จะสว่างขึ้น เมื่อกดแล้ว จะไปหน้าสรุปผลการทำกิจกรรม ให้ผู้ใช้กดและลากคำในกรอบสีฟ้าไปวางในช่องว่างที่เว้นไว้ในข้อความสรุปผลการทำกิจกรรมให้ถูกต้อง 
โดยมีคำและข้อความสรุปดังนี้
คำที่ลากไปวาง

ข้อความสรุป
กระบวนการนิวเคลียร์ฟิชชันเริ่มต้นเมื่อ นิวตรอนความเร็ว …………............. เคลื่อนที่ไปชนนิวเคลียสของไอโซโทปกัมมันตรังสี เช่น .......................... หรือ ………………….. ซึ่งนิวตรอนจะ ............................ โดยนิวเคลียส ทำให้เปลี่ยนไปเป็นนิวเคลียสใหม่ และแยกออกเป็นนิวเคลียสผลิตภัณฑ์สองนิวเคลียสที่มีมวล..............................นิวเคลียสเริ่มต้นพร้อมปลดปล่อย............................และ .................................... ออกมา โดยพลังงานนี้มาจากการเปลี่ยนรูปของ ................................. ซึ่งเป็นส่วนต่างระหว่างมวลก่อนกับมวลหลังเกิดปฏิกิริยา ตามสมการ E = ((m)c2 โดยไอโซโทปกัมมันตรังสีชนิดเดียวกันหรือต่างชนิดกันอาจให้พลังงานและจำนวนนิวตรอน......................... ได้
ดังตัวอย่างหน้าจอ ดังรูปด้านล่าง

ถ้ามีการลากคำไปวาง แล้วตรวจคำตอบไม่ถูกต้อง ให้มีกรอบแสดงข้อความว่า “พิจารณาอีกที สามารถย้อนกลับไปดูตารางบันทึกผล หรือ ย้อนดูผลการตอบคำถามท้ายกิจกรรม แล้วกลับมาสรุปได้” โดยจะไม่มีการเฉลย แม้จะยังลากคำมาวางไม่ถูก 2 ครั้ง หรือกี่ครั้งก็ตาม รูปตัวอย่างเมื่อลากคำมาวางไม่ถูกดังด้านล่าง

ถ้ามีการลากคำไปวาง แล้วตรวจคำตอบถูกต้องทั้งหมด 9 จุด ให้มีกรอบแสดงข้อความว่า “ทำกิจกรรม ฟิชชัน ได้สำเร็จ ครบถ้วนแล้ว” พร้อมแสดงกราฟิกยินดีที่ทำกิจกรรมได้สำเร็จ มีสียงเอฟเฟคปรบมือ และปุ่ม “ทำแบบทดสอบประเมินความเข้าใจ” ” ที่เป็นลิงก์ไป Google Form  ดังรูปตัวอย่างด้านล่าง

ต้นร่าง 4 กระดานเรื่องราวสื่อสถานการณ์จำลองแบบมีปฏิสัมพันธ์
เรื่อง ปฏิกิริยาลูกโซ่
กลุ่มวิชาฟิสิกส์
	ภาพรวมของสื่อ
	


สื่อสถานการณ์จำลองแบบมีปฏิสัมพันธ์เรื่อง ปฏิกิริยาลูกโซ่ มีวัตถุประสงค์คือ เพื่อให้นักเรียนเกิดความเข้าใจที่ถูกต้องเกี่ยวกับกระบวนการเกิดปฏิกิริยาลูกโซ่ ผู้เรียนจะได้โต้ตอบกับสื่อโดยสวมบทบาทเป็นผู้ปฏิบัติการทดลอง  สามารถปรับเปลี่ยนตัวแปรสำคัญต่าง ๆ ที่เกี่ยวกับการเกิดปฏิกิริยาลูกโซ่ เช่น ระดับความเร็วของนิวตรอน การใช้ตัวหน่วงความเร็วนิวตรอน ระบบจะแสดงผลลัพธ์เป็นตัวเลข และกราฟแท่ง  ณ เวลา เพื่อให้นักเรียนได้สังเกต และวิเคราะห์เพื่อสรุปผลและตอบคำถาม 
สื่อดิจิทัลมีการตอบสนองแบบเรียลไทม์ เพื่อกระตุ้นการเรียนรู้ พร้อมเสียงซาวด์เอฟเฟคและเสียงบรรยายความหมายของคำ วัสดุอุปกรณ์ และ คำอธิบายต่าง ๆ ตลอดการใช้งานสื่อ โดยใช้เวลาในการทำกิจกรรมการเรียนรู้ทั้งหมดประมาณ 8 - 12 นาที
	ขอบเขตของสื่อ
	


สื่อการเรียนรู้นี้เป็น สถานการณ์จำลองเชิงโต้ตอบ (Interactive Simulation) ที่ออกแบบมาเพื่อส่งเสริมการเรียนรู้เกี่ยวกับกระบวนการเกิดปฏิกิริยาลูกโซ่ โดยครอบคลุมเนื้อหาสำคัญ เกี่ยวกับ กลไกการเกิดปฏิกิริยาลูกโซ่ แสดงแอนิเมชันการปล่อยนิวตรอนไปพบนิวเคลียสเป้าหมาย การแยกออกจากกันของนิวเคลียส และการเกิดฟิชชันอย่างต่อเนื่อง
เพื่อให้ผู้เรียนพัฒนาทักษะกระบวนการทางวิทยาศาสตร์ สื่อชุดนี้ได้บูรณาการเครื่องมือและกิจกรรมดังนี้:
· การวิเคราะห์ข้อมูล (Data Analysis): มีตารางบันทึกผลการทดลองเสมือนจริง เพื่อให้ผู้เรียนนำข้อมูลมาวิเคราะห์หาความสัมพันธ์ของตัวแปรต่างๆ
· การประเมินผลระหว่างเรียน (Formative Assessment): สอดแทรกคำถามแบบเลือกตอบ (Multiple Choice) เพื่อทดสอบความเข้าใจในแต่ละขั้นตอน พร้อมการให้ผลสะท้อนกลับที่ช่วยในการเรียนรู้ เฉลย และคำอธิบายประกอบ
· กิจกรรมสรุปบทเรียน (Concept Review): กิจกรรมแบบลากและวางคำตอบ (Drag and Drop) ลงในช่องว่างของบทความสรุป เพื่อทบทวนมโนทัศน์ที่สำคัญ (Key Concepts) ทั้งหมด
เมื่อสิ้นสุดกิจกรรมการเรียนรู้ผ่านสื่อนี้ ผู้เรียนจะบรรลุวัตถุประสงค์ คือสามารถบอกลำดับขั้นตอนและระบุปัจจัยสำคัญของการเกิดปฏิกิริยาลูกโซ่ ได้อย่างถูกต้อง
	หน้าปก
	


รายละเอียด

หน้าปกประกอบด้วยชื่อของสื่อ ชื่อกลุ่มวิชา ชื่อสถาบัน แอนิเมชันแสดงสถานการณ์จำลอง ฟิชชัน ในสื่อ 
ปุ่มกดดู “วัตถุประสงค์ของสื่อ” และ “คำแนะนำการใช้งาน”
ปุ่ม “เริ่ม” ให้เข้าไปใช้งาน

ปุ่ม Interactive

1. ปุ่ม “วัตถุประสงค์ของสื่อ” กดแล้ว จะแสดงกรอบข้อความวัตถุประสงค์ของสื่อ ดังหน้าถัดไป 
2. ปุ่ม “คำแนะนำการใช้งาน” กดแล้ว จะแสดงกรอบข้อความคำแนะนำการใช้งาน ดังหน้าถัดไป
3. ปุ่ม “ข้อมูลทั่วไปเกี่ยวกับสื่อ” กดแล้ว จะแสดงกรอบข้อความข้อมูลทั่วไปเกี่ยวกับสื่อ ดังหน้าถัดไป
4. ปุ่ม “การแก้ไขปัญหาเบื้องต้น” กดแล้ว จะแสดงกรอบข้อความการแก้ไขปัญหาเบื้องต้น ดังหน้าถัดไป
ปุ่ม navigation

1. ปุ่ม “เริ่ม” เพื่อไปสู่หน้าแรกของกิจกรรม
เมื่อกดที่ปุ่ม “วัตถุประสงค์ของสื่อ” จะปรากฏกรอบแสดงข้อความดังนี้ 
วัตถุประสงค์ของสื่อ 
เพื่อศึกษาและวิเคราะห์ปัจจัยที่ส่งผลต่อการเกิดปฏิกิริยาลูกโซ่

ส่วน “คำแนะนำการใช้งาน” จะจัดทำเป็นแบบ infographic ซึ่งจะดำเนินการภายหลังที่ได้สตอรี่บอร์ดที่มีการแก้ไขแล้ว
ส่วน “ข้อมูลทั่วไปเกี่ยวกับสื่อ”   เป็นกรอบแสดงรายชื่อคณะผู้จัดทำ คณะบรรณาธิการ ระบบและอุปกรณ์ที่รองรับการใช้งานสื่อฯ รวมทั้งเอกสารอ้างอิงที่ใช้ในการพัฒนาสื่อ ซึ่งจะจัดทำในภายหลัง
ส่วน “การแก้ไขปัญหาเบื้องต้น”  เป็นกรอบแสดงคำแนะนำการใช้งานสื่อบนโทรศัพท์เคลื่อนที่ ในประเด็นการขยายหน้าจอ 
	กิจกรรม ปฏิกิริยาลูกโซ่
	สถานการณ์จำลอง


รายละเอียด

เมื่อนักเรียนกด “เริ่ม” สื่อจะแสดงหน้าแรกของกิจกรรม เป็นการให้ผู้ใช้ได้ศึกษาเกี่ยวกับองค์ประกอบ ปัจจัย และกระบวนการเกิดปฏิกิริยาลูกโซ่ของนิวเคลียสไอโซโทปกัมมันตรังสี จากการเลือกชนิดไอโซโทปกัมมันตรังสีที่ใช้ทำเชื้อเพลิงนิวเคลียร์ เลือกจำนวนนิวเคลียสเริ่มต้น เลือกระดับความเร็วของนิวตรอนที่ถูกปล่อยไปพบกับนิวเคลียส และเลือกวัสดุหน่วงความเร็วนิวตรอน ก่อนจะให้นิวตรอนเคลื่อนที่ออกจากแท่งบรรจุแหล่งกำเนิดนิวตรอนไปกระตุ้นให้เกิดฟิชชัน สังเกตการเกิดปฏิกิริยาลูกโซ่ จากนั้น ผู้ใช้ได้บันทึกผลในตาราง

ปุ่ม Interactive

ส่วนแถบด้านบน  เหมือนกิจกรรม ฟิชชัน
ส่วนแสดงสถานการณ์จำลอง
1. ปุ่ม “คำถามสำคัญ” ที่กดแล้ว จะแสดงกรอบคำถามที่กระตุ้นให้ผู้ใช้หาคำตอบผ่านการทำกิจกรรม
2. ปุ่ม “เป้าหมายกิจกรรม” ที่กดแล้ว จะแสดงเป้าหมายที่ผู้ใช้จะต้องทำกิจกรรมให้ครบ เพื่อไปสู่การตอบคำถามท้ายกิจกรรม และสรุปผลการทำกิจกรรม
3. ปุ่มกดหย่อนแท่งบรรจุแหล่งกำเนิดนิวตรอน
4. ปุ่มกดเปิดตารางบันทึกผลการทำกิจกรรม
5. ปุ่มกดเปิดคำถามท้ายกิจกรรม
ส่วนแถบด้านล่าง
1. ปุ่มเลือกชนิดของไอโซโทปกัมมันตรังสี
2. ปุ่มเลือกจำนวนนิวเคลียสเริมต้น
3. ปุ่มเลือกใช้วัสดุหน่วงความเร็วของนิวตรอน
4. แถบเลื่อนสำหรับกดแล้วลากเพื่อหย่อนแท่งควบคุม 
ปุ่ม navigation 
1. ปุ่มรูปบ้าน        กลับไปยังหน้าปก
	กิจกรรม ปฏิกิริยาลูกโซ่
	สถานการณ์จำลอง


เริ่มต้นกิจกรรม สื่อจะแสดงกรอบให้ผู้ใช้กดดูคำถามสำคัญและเป้าหมายของกิจกรรม โดยแสดงกรอบข้อความพร้อมลูกศรว่า “กดดูคำถามสำคัญ” เมื่อกดแล้ว จะแสดงกรอบข้อความของคำถามสำคัญของกิจกรรมนี้ จากนั้น สื่อจะให้ “กดดูเป้าหมาย” เมื่อกดแล้ว จะแสดงกรอบข้อความระบุเป้าหมายของกิจกรรม ที่ผู้ใช้งานจะต้องปฏิบัติให้ครบเพื่อไปสู่การตอบคำถามท้ายกิจกรรม ทั้ง คำถามสำคัญและเป้าหมาย ของกิจกรรมที่ 1 เป็นดังนี้ 
 
คำถามสำคัญ 

“ปฏิกิริยาลูกโซ่เกิดขึ้นได้อย่างไร มีกระบวนการเป็นอย่างไร และสามารถควบคุมได้อย่างไร ” 
เป้าหมาย 
“สร้างปฏิกิริยาลูกโซ่จากไอโซโทปกัมมันตรังสีอย่างน้อย 2 ชนิด โดยต้องควบคุมให้ได้พลังงานจากปฏิกิริยาประมาณ 10 จูล อย่างต่อเนื่องเป็นเวลาอย่างน้อย 10 วินาที”
ตัวอย่างภาพแสดงหน้าจอ เป้าหมายกิจกรรม

	กิจกรรม ปฏิกิริยาลูกโซ่
	สถานการณ์จำลอง


หลังจากดูคำถามสำคัญและเป้าหมายแล้ว สื่อจะให้ผู้ใช้ศึกษาคำศัพท์ที่เป็นคำขีดเส้นใต้และทำเป็นตัวอักษรหนา 

เมื่อกดคำขีดเส้นใต้และทำเป็นตัวอักษรหนาแล้ว จะแสดงกรอบข้อความอธิบายความหมายของคำนั้น ๆ 
ทั้งนี้ คำศัพท์ที่เหมือนกับกิจกรรมที่ 1 จะมีกรอบแสดงข้อความอธิบายเหมือนกัน ส่วนคำศัพท์ที่มีเฉพาะในกิจกรรม มีข้อความอธิบายดังนี้ 
แท่งควบคุม
           แท่งควบคุม (control rod) คือ อุปกรณ์ที่ทำหน้าที่จับนิวตรอนที่เกิดขึ้นในบริเวณที่เกิดปฏิกิริยานิวเคลียร์
ฟิชชันเพื่อลดจำนวนนิวตรอนที่ทำให้เกิดฟิชชัน ทำจากวัสดุที่มีสมบัติจับนิวตรอนได้ดี เช่น โบรอน (boron), แคดเมียม (cadmium) หรือฮาฟเนียม (hafnium) 
	กิจกรรม ปฏิกิริยาลูกโซ่
	 สถานการณ์จำลอง


รายละเอียด

หลังจากที่ผู้ใช้ทราบคำถามสำคัญของกิจกรรม เป้าหมายของกิจกรรม และคำศัพท์ต่าง ๆ ที่ควรรู้แล้ว ต่อไปจะเริ่มให้ผู้ใช้งานเลือกปรับตัวแปรต่าง ๆ ตามขั้นตอนที่มีกรอบข้อความและลูกศรระบุตามลำดับ โดยเริ่มจากขั้นตอน “กดเลือกไอโซโทปกัมมันตรังสี” โดยสื่อจะแสดงกรอบข้อความพร้อมลูกศรชี้ไปที่ปุ่มที่มีชื่อไอโซโทปกัมมันตรังสีชนิดต่าง ๆ เมื่อกดเลือกไอโซโทปใดไอโซโทปหนึ่งแล้ว สื่อจะแสดงกรอบข้อความขั้นตอนต่อไปว่า “กดเลือกจำนวนนิวเคลียสเริ่มต้น” พร้อมลูกศรชี้ไปที่กรอบที่มีปุ่มเลือกจำนวนนิวเคลียสเริ่มต้น 

	กิจกรรม ปฏิกิริยาลูกโซ่
	สถานการณ์จำลอง


รายละเอียด

เมื่อเลือกจำนวนนิวเคลียสเริ่มต้นแล้ว สื่อจะแสดงนิวเคลียสของไอโซโทปกัมมันตรังสีชนิดนั้น พร้อมชื่อไอโซโทป โดยจะมีส่วนที่ทำให้เห็นชัดประมาณ 20 นิวเคลียส แล้วส่วนอื่นทำเป็นจาง ๆ ด้านหลัง ทั้งนี้ นิวเคลียสจะมีการสั่น เล็กน้อย จากนั้น  ลำดับต่อไป กรอบแสดงขั้นตอนจะมีลูกศรชี้ไปที่กรอบเลือกวัสดุหน่วงความเร็วของนิวตรอน พร้อมข้อความ “กดเลือกวัสดุหน่วงความเร็วนิวตรอน” สมมติให้เลือก “น้ำ” ภาชนะบรรจุจะเป็นสีฟ้า และเมื่อเลือกแล้ว จะมีกรอบบอกขั้นตอนต่อไปให้ “กดเพื่อหย่อนแท่งบรรจุแหล่งกำเนิดนิวตรอน” ดังรูปตัวอย่างด้านล่าง

ปุ่มหย่อนแท่งบรรจุแหล่งกำเนิดนิวตรอน





แท่งควบคุม 





คำแนะนำการใช้งาน





เป้าหมายของกิจกรรม 





คำถามสำคัญ





เปิด-ปิด เสียงบรรยาย





กลับไปหน้าแรก





ขยายเต็มหน้าจอ





แถบแสดงเวลาที่ผ่านไป





กดหย่อนแท่ง


บรรจุแหล่งกำเนิดนิวตรอน





เวลาที่พลังงานเท่ากับหรือมากกว่า 10 J





แถบแสดงปริมาณพลังงานที่ได้จากปฏิกิริยาลูกโซ่





กดเปิดตารางเพื่อบันทึกผล





กดไปตอบคำถามและสรุปผล





ปุ่มเริ่มใหม่





กดและเลื่อนแถบเพื่อหย่อนหรือดึงแท่งควบคุม





กดเลือกใช้วัสดุหน่วงความเร็วของนิวตรอน





กดเลือกจำนวนนิวเคลียสเริ่มต้น





กดเลือกชนิดของไอโซโทปกัมมันตรังสี










